Page:Patie's wedding, or, All parties pleased (2).pdf/3

[3] Indeed Patie, I dinna ken,

but firſt ye maun ſpeer at my daddy,

You're as well born as Ben,

and I canna ſay but I'm ready.

There's plenty o' yarn in clues,

to mak me a coat and a jimpy,

And plaiden enough to be trews,

gif ye get it, I ſhinna ſcrimp ye.

Now fair fa' ye, my bonny Meg,

I'ſe let a wee ſmacky fa' on you;

May my neck be as lang as my leg

if I be an ill huſband unto you.

Sae gang your way hame e'enow,

mak ready 'gin this day fifteen days,

And tell your father the news.

that I'll be his ſon in great kindneſs.

It was na lang after that,

wha cam' to our bigging but Patie,

Weel dreſt in a bra' new coat,

and wow but he thought himſelf pretty:

His bonnet was little frae new,

in it was a loop and a ſlitty,

To tie in a ribbon ſae blue,

to bab at the neck o' his coaty.

Then Patie cam' in wi' a ſtend,

ſaid, Peace be here to the bigging,

You're welcome, quo' William, come ben,

or I wiſh it may rive to the rigging.